**LANKSTINUKAS Nr. 11 - TEISINIŲ PASLAUGŲ NUTRAUKIMAS**

|  |
| --- |
| **Esant kai kurioms aplinkybėms, galime nutraukti teisinių konsultacijų ar teisinės pagalbos teikimą.****Tai gali būti dėl jūsų elgesio, jei nebeatitinkate kriterijų, arba jei nesumokėjote mums jums priklausančių įmokų.** **Pranešime jums iš anksto, kad svarstysime šį klausimą (išskyrus atvejį, jei manytume, kad tai grėstų mūsų personalo sveikatai ar saugai).****Jei svarstysime šį klausimą, jums bus suteiktas vieno mėnesio terminas, kad nurodytumėte priežastį, dėl kurios neturėtume to daryti ir netraukti teisinių paslaugų teikimo.****Jei nuspręstume ir nutrauktume mūsų paslaugų teikimą, galite teikti mums prašymą, kad peržiūrėtume savo sprendimą arba teikti apeliacinį skundą Valdybos apeliaciniam komitetui.** |

**Teisinių paslaugų teikimo nutraukimas**

**Jei man teikiamos teisinės konsultacijos, kodėl gali būti nutrauktas jų teikimas?**

Galime nutraukti teikti teisines konsultacijas, jei manome, kad:

* nebeturite teisės jų gauti; arba
* dėl netinkamo jūsų elgesio, atsižvelgiant į konkrečios bylos aplinkybes.

**Teisinės pagalbos teikimo nutraukimas**

Galime nutraukti tiekti teisinę pagalbą, atšaukdami ar anuliuodami teisinės pagalbos liudijimą.

**Jei jums buvo išduotas teisinės pagalbos liudijimas, ar jis gali būti atšauktas?**

Galime **atšaukti jūsų** teisinės pagalbos liudijimą, kai:

* Pateikėte neteisingą savo pajamų ar kapitalo išteklių ataskaitą dėl teisinės pagalbos teikimo; arba
* Nutylėjote reikšmingą faktą.

Atšaukus jūsų teisinės pagalbos liudijimą, būsite atsakingas už Valdybos patirtas išlaidas, teikiant teisines paslaugas.

**Jei jums buvo išduotas teisinės pagalbos liudijimas, ar jis gali būti anuliuotas?**

Galima **anuliuoti** teisinės pagalbos liudijimą, kai pvz::

* Ilgiau nei per 21 dieną nesumokėjote įmokos;
* nesilaikėte liudijime nurodytos sąlygos;
* Kai nebeatitinkate teisinės pagalbos finansinės pagalbos teikimo kriterijų; arba
* laikome, kad elgėtės netinkamai.

**Teisinių paslaugų teikimo nutraukimo etapai**

**Kas atsitiks, jei teisinių paslaugų teikimas nutraukiamas?**

Numatyti **keturi** teisinių paslaugų teikimo nutraukimo etapai:-

1. išreiškiame **ketinimą** nutraukti teikti teisines paslaugas;
2. priimame **sprendimą** nutraukti teikti teisines paslaugas;
3. galite kreiptis, kad sprendimas būtų **peržiūrėtas**; bei
4. galite teikti **apeliacinį skundą** dėl priimto sprendimo.

Kai buvo pareikštas **ketinimas nutraukti** teikti teisines paslaugas, jūsų advokato bus paprašyta nebeteikti jums teisinių paslaugų.

**Teisinių paslaugų teikimo nutraukimo procedūra**

**1 etapas Ketinimas nutraukti teisinių paslaugų teikimą**

Kai išreiškiame ketinimą nutraukti teikti teisines paslaugas:

* pranešime jums raštu tiesiogiai ar per advokatą
* nurodysime jums teisinių paslaugų teikimo nutraukimo priežastį (-is)
* supažindinsime jus apie jūsų teisę nurodyti priežastis, dėl kurių nereikėtų nutraukti teikti teisinių paslaugų

Apsvarstysime jūsų ar jūsų vardu pateiktas priežastis, **prieš** priimdami sprendimą apie teisinių paslaugų teikimo nutraukimą.

**2 etapas Sprendimas nutraukti teisinių paslaugų teikimą**

Kai nuspręsime nutraukti teisinių paslaugų teikimą, pranešime jums raštu tiesiogiai ar per jūsų advokatą apie:

* sprendimą
* sprendimo priežastį (-is) ir jūsų teisę teikti prašymą, kad sprendimas būtų peržiūrėtas arba teikiamas apeliacinis skundas.

**3 etapas Sprendimo peržiūra**

Kas yra peržiūra?

Peržiūra - išsamesnė mums pateikta informacija, kuria remiantis galima iš naujo apsvarstyti minėtą sprendimą.

Ką turiu daryti, jei noriu, kad priimtas sprendimas būtų peržiūrėtas?

Jei norite, kad priimtas sprendimas būtų peržiūrėtas, privalote pateikti Valdybai papildomos aktualios informacijos per vieną mėnesį nuo sprendimo paskelbimo tiesiogiai ar per advokatą.

Jei peržiūrėjus sprendimą, jo priėmėjas nusprendžia jo nekeisti, jums bus pranešta raštu apie:

* sprendimą;
* sprendimo priežastį (-is); bei
* jūsų teisę teikti apeliacinį skundą dėl priimto sprendimo Valdybos apeliaciniam komitetui.

**4 etapas Apeliacinis skundas dėl priimto sprendimo**

Kaip galiu teikti apeliacinį skundą dėl priimto sprendimo?

Galite teikti apeliacinį skundą dėl mūsų priimto sprendimo arba

* per savo advokatą arba
* Parašydami mums tiesiogiai.

Toks apeliacinis skundas turi būti pateiktas per vieną mėnesį nuo pranešimo apie priimtą sprendimą.

Ar galiu pateikti išsamesnės informacijos teikiant apeliacinį skundą?

Ne. Apeliacinis skundas bus nagrinėjamas medžiaga, kuri buvo pateikta sprendimų priėmėjui, kai buvo priimamas ar peržiūrimas minėtas sprendimas. Jei turėsite išsamesnės informacijos, ją pateikti galėsite peržiūros etapo metu.

Kas informuos mane apie apeliacinio skundo išvadą?

Sprendimą priims apeliacinis komitetas. Apeliacinį komitetą sudarys Teisinės Pagalbos Valdybos nariai. Jame nebus mūsų darbuotojų. Apie sprendimą pranešime jums raštu tiesiogiai ar per advokatą. Jei apeliacinis komitetas sutinka su sprendimu nutraukti teisinių paslaugų teikimą, jums bus nurodytos priimto sprendimo priežastys.

Jei apeliacinis komitetas nuspręs, kad jums būtina teikti teisines paslaugas toliau, nedelsiant bus atnaujintas tokių paslaugų teikimas.

*Ar galiu teikti apeliacinį skundą dėl apeliacinio komiteto priimto sprendimo?*

Ne. Apeliacinio komiteto sprendimas yra galutinis ir jo sprendimas nebeskundžiamas.

Buveinė: „Legal Aid Board“ (Teisinės pagalbos valdyba), Quay Street, Cahirciveen, Co. Kerry, V23 RD36.

Tel.: (066) 947 1000

Faks.: (066) 947 1035

Vietinis tel. Nr.: 1890 615 2000

Tinklapis: [www.legalaidboard.ie](http://www.legalaidboard.ie)